«Сабор будзе ўзьведзены, у сваю чаргу, на ўзор Сафіі Канстантынопальскай, якая мае аналягі ў Кіеве і Ноўгарадзе. Полацкая Сафія – яскравы сымбаль адзінства ўсходніх славянаў у Хрысьце, а таксама духоўнай пераемнасьці паміж Бізантыяй і Русьсю. Ва ўніяцкую эпоху Полацкі Сафійскі сабор быў радыкальна перабудаваны, і сёньняшні ягоны выгляд мае надзвычай мала агульнага зь першапачатковым. Уяўляецца магчымым узнавіць аблічча Полацкай Сафіі ХІ стагодзьдзя ў Віцебску», – напісана ў журнале паседжаньня Сыноду БПЦ ад 5 ліпеня 2013 году.